പതിനൊന്നുകാരനെ ക്രൂരമായി മര്ദിച്ച പിതാവ് റിമാന്ഡില് ശാസ്താംകോട്ട: പതിനൊന്നുകാരനെ ക്രൂരമായി മര്ദിച്ച പിതാവ് അറസ്റ്റില്. മൈനാഗപ്പള്ളി കടപ്പ ചിറയുടെ തെക്കതില് രതീഷ് എന്ന റഷീദാണ് അറസ്റ്റിലായത്. സ്ഥിരം മദ്യപാനിയായ റഷീദ് ഭാര്യയെയും മക്കളെയും സ്ഥിരമായി ഉപദ്രവിക്കുമായിരുന്നു. ഇത് സംബന്ധിച്ച് ഭാര്യ ലൈല ശാസ്താംകോട്ട പൊലീസില് നിരവധി തവണ പരാതി നല്കുകയും ഇയാളെ താക്കീത് നല്കി വിടുകയുമായിരുന്നു.കഴിഞ്ഞ ദിവസവും മദ്യപിച്ച് ലക്കുകെട്ട രതീഷ് ഭാര്യയെയും മക്കളെയും ഉപദ്രവിച്ചു. കമ്ബിവടി കൊണ്ടുള്ള അക്രമത്തില് മകന് അല്ത്താഫിെന്റ തലക്ക് ഗുരുതരമായി പരിക്കേറ്റു. മാതാവ് വിവരമറിയിച്ചതിനെ തുടര്ന്ന് സ്ഥലത്തെത്തിയ ശാസ്താംകോട്ട പൊലീസ് പ്രതിയെ കസ്റ്റഡിയിലെടുത്തു. പ്രതിയെ ശാസ്താംകോട്ട മുനിസിപ്പല് മജിസ്ട്രേറ്റ് കോടതിയില് ഹാജരാക്കി റിമാന്ഡ് ചെയ്തു. പരിക്കേറ്റ മകന് ശാസ്താംകോട്ട താലൂക്കാശുപത്രിയില് ചികിത്സയിലാണ്.